CELEX: 62006CA0066
Language: el
Date: 2008-11-20 00:00:00
Title: Υπόθεση C-66/06: Απόφαση του Δικαστηρίου (δεύτερο τμήμα) της 20ής Νοεμβρίου 2008 — Επιτροπή των Ευρωπαϊκών Κοινοτήτων κατά Ιρλανδίας (Παράβαση κράτους μέλους — Οδηγία 85/337/ΕΟΚ — Εκτίμηση των επιπτώσεων σχεδίων έργων στο περιβάλλον — Άδειες που χορηγήθηκαν χωρίς να εκτιμηθούν οι επιπτώσεις στο περιβάλλον)

10.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/2
            
         Απόφαση του Δικαστηρίου (δεύτερο τμήμα) της 20ής Νοεμβρίου 2008 — Επιτροπή των Ευρωπαϊκών Κοινοτήτων κατά Ιρλανδίας
   (Υπόθεση C-66/06) (1)
   
   (Παράβαση κράτους μέλους - Οδηγία 85/337/ΕΟΚ - Εκτίμηση των επιπτώσεων σχεδίων έργων στο περιβάλλον - Άδειες που χορηγήθηκαν χωρίς να εκτιμηθούν οι επιπτώσεις στο περιβάλλον)
   (2009/C 6/02)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: F. Simonetti και X. Lewis, F. Louis, δικηγόρος, C. O'Daly, solicitor)
   
      Καθής: Ιρλανδία (εκπρόσωποι: D. O'Hagan, J. Connolly και G. Simons)
   
      Παρεμβαίνουσα υπέρ της καθής: Δημοκρατία της Πολωνίας, (εκπρόσωπος: E. Ośniecka-Tamecka)
   Αντικείμενο
   Παράβαση κράτους μέλους — Παράβαση των άρθρων 2, παράγραφος 1, και 4, παράγραφοι 2 έως 4, της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ L 175, σ. 40), όπως τροποποιήθηκε με την οδηγία 97/11/ΕΚ της 3ης Μαρτίου 1997 (ΕΕ L 73, σ. 5) — Άδειες που χορηγήθηκαν χωρίς να έχει προηγηθεί σχετική εκτίμηση
   Διατακτικό
   Το Δικαστήριο αποφασίζει:
   
               1)
            
            
               Η Ιρλανδία, μη θεσπίζοντας όλες τις αναγκαίες διατάξεις, κατά τα άρθρα 2, παράγραφος 1, και 4, παράγραφοι 2 έως 4, της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε με την οδηγία 97/11/ΕΚ της 3ης Μαρτίου 1997, προκειμένου να διασφαλισθεί ότι για τη χορήγηση άδειας προκειμένου περί σχεδίων έργων που ενδέχεται να έχουν σημαντικές επιπτώσεις στο περιβάλλον και υπάγονται στις κατηγορίες του παραρτήματος ΙΙ, σημείο 1, στοιχεία α', β', γ' και στ' θα απαιτείται η προηγούμενη έγκριση και εκτίμηση των σχετικών επιπτώσεών τους, σύμφωνα με τα άρθρα 5 έως 10 της εν λόγω οδηγίας, παρέβη τις υποχρεώσεις που υπέχει από την οδηγία αυτή.
            
         
               2)
            
            
               Καταδικάζει την Ιρλανδία στα έξοδα της Ευρωπαϊκής Επιτροπής.
            
         
               3)
            
            
               Η Δημοκρατία της Πολωνίας φέρει τα έξοδά της.
            
         
      (1)  ΕΕ C 108 της 6.5.2006.